b'\n_START_ARTICLE_\nMicroLink\n_START_SECTION_\nDatoru bizness\n_START_PARAGRAPH_\nMicroLink 1991. gada august\xc4\x81 Tallin\xc4\x81 dibin\xc4\x81ja Rainers Nilvaks (Rainer N\xc3\xb5lvak) un Hanno H\xc4\x81mers (Hanno Haamer). S\xc4\x81kum\xc4\x81 uz\xc5\x86\xc4\x93mums darboj\xc4\x81s k\xc4\x81 person\xc4\x81lo datoru vairumtirgot\xc4\x81js un mazumtirgot\xc4\x81js, bet dr\xc4\xabz tika s\xc4\x81kta ar\xc4\xab datoru mont\xc4\x81\xc5\xbea Pegelmana Elektrotehnisk\xc4\x81s r\xc5\xabpn\xc4\xabcas telp\xc4\x81s Tallin\xc4\x81._NEWLINE_1995. gada apr\xc4\xabl\xc4\xab MicroLink s\xc4\x81ka pied\xc4\x81v\xc4\x81t interneta iezvanpieejas pakalpojumus. 1995. gad\xc4\x81 papla\xc5\xa1in\xc4\x81ja darb\xc4\xabbu ar sist\xc4\x93mu integr\xc4\x81cijas pakalpojumiem, un 1996. gad\xc4\x81 tika dibin\xc4\x81ts meitas uz\xc5\x86\xc4\x93mums MICROLINKI S\xc3\x9cSTEEMIDE AS._NEWLINE_1996. gad\xc4\x81 Igaunij\xc4\x81 tika dibin\xc4\x81ts interneta operators Microlink Online._NEWLINE_1996. gada beig\xc4\x81s ASV uz\xc5\x86\xc4\x93mumam CHS Electronics tika p\xc4\x81rdots datortehnikas un piederumu vairumtirdzniec\xc4\xabbas bizness (tagad ALSO Eesti O\xc3\x9c).\n_START_SECTION_\nPapla\xc5\xa1in\xc4\x81\xc5\xa1an\xc4\x81s Baltij\xc4\x81\n_START_PARAGRAPH_\n1998. gad\xc4\x81 par MicroLink valdes priek\xc5\xa1s\xc4\x93d\xc4\x93t\xc4\x81ju k\xc4\xbcuva Allans Martinsons. Vi\xc5\x86\xc5\xa1 s\xc4\x81ka agres\xc4\xabvu uz\xc5\x86\xc4\x93muma papla\xc5\xa1in\xc4\x81\xc5\xa1an\xc4\x81s strat\xc4\x93\xc4\xa3iju. Piesaistot priv\xc4\x81to invest\xc4\xabciju fondus (Baltic Investments Fund, Baltic Republics Fund un citus), l\xc4\xabdz 2000. gadam MicroLink ieg\xc4\x81d\xc4\x81j\xc4\x81s vai apvienoj\xc4\x81s ar 19 uz\xc5\x86\xc4\x93mumiem, apgroz\xc4\xabjums pieauga piecas reizes, un grupa k\xc4\xbcuva par liel\xc4\x81ko IT pakalpojumu un sist\xc4\x93mu integr\xc4\x81cijas sniedz\xc4\x93ju Baltijas valst\xc4\xabs._NEWLINE_1998. gada j\xc5\xabnij\xc4\x81 MicroLink apvienoj\xc4\x81s ar Igaunijas otro liel\xc4\x81ko IT uz\xc5\x86\xc4\x93mumu Astrodata._NEWLINE_1999. gada j\xc5\xablij\xc4\x81 Latvijas un Igaunijas interneta pakalpojumu sniedz\xc4\x93ji AS Parks LvNet un Microlink Online pazi\xc5\x86oja pa nodomu gada beig\xc4\x81s izveidot Baltijas m\xc4\x93roga interneta operatoru. Latvij\xc4\x81 tas ieguva nosaukumu Delfi internet, Igaunij\xc4\x81 Delfi online. 1999. gad\xc4\x81 Igaunij\xc4\x81 un Latvij\xc4\x81 (v\xc4\x93l\xc4\x81k ar\xc4\xab Lietuv\xc4\x81) tika izveidots interneta port\xc4\x81ls DELFI. 1999. gada decembr\xc4\xab Delfi pievienoj\xc4\x81s divi Lietuvas uz\xc5\x86\xc4\x93mumi: Taide un Skaitmenines Komunikacijos._NEWLINE_1999. gada decembr\xc4\xab MicroLink ieg\xc4\x81d\xc4\x81j\xc4\x81s Latvijas datoru un sist\xc4\x93mu integr\xc4\x81cijas uz\xc5\x86\xc4\x93muma AS VAR 51\xc2\xa0% akciju._NEWLINE_2000. gad\xc4\x81 MicroLink apvienoj\xc4\x81s ar Latvijas inform\xc4\x81cijas tehnolo\xc4\xa3iju uz\xc5\x86\xc4\x93mumu Fortek (v\xc4\x93l\xc4\x81k tas main\xc4\xabja nosaukumu uz Fortech, MicroLink Systems, MicroLink Latvia, Lattelecom Technology, un tagad ir T2T). MicroLink ieguva ar\xc4\xab Fortek meitas uz\xc5\x86\xc4\x93mumus, tostarp mikrovi\xc4\xbc\xc5\x86u radio savienojumu iek\xc4\x81rtu ra\xc5\xbeot\xc4\x81ja SAF Tehnika vair\xc4\x81kumu kapit\xc4\x81lda\xc4\xbcu._NEWLINE_2000. gad\xc4\x81 ASV kabe\xc4\xbcu ra\xc5\xbeot\xc4\x81jam Amphenol tika p\xc4\x81rdots MicroLink datorkabe\xc4\xbcu ra\xc5\xbeo\xc5\xa1anas bizness (tagad Amphenol ConneXus O\xc3\x9c)._NEWLINE_MicroLink biznesu s\xc4\x81ka p\xc4\x81rorient\xc4\x93t uz tehnolo\xc4\xa3iskajiem \xc4\x81rpakalpojumiem (datu p\xc4\x81rraide, datu centri; infrastrukt\xc5\xabras, serveru, programmat\xc5\xabras pakalpojumi).\n_START_SECTION_\nSadal\xc4\xab\xc5\xa1ana\n_START_PARAGRAPH_\n2003. gada decembr\xc4\xab AS Delfi akcijas par 3 miljoniem eiro tika p\xc4\x81rdotas Norv\xc4\x93\xc4\xa3ijas uz\xc5\x86\xc4\x93mumam Findexa._NEWLINE_2004. gada maij\xc4\x81 SAF Tehnika veica akciju publisko pied\xc4\x81v\xc4\x81jumu, un MicroLink p\xc4\x81rdeva tam piedero\xc5\xa1\xc4\x81s kapit\xc4\x81lda\xc4\xbcas. _NEWLINE_2004. gada vasar\xc4\x81 MicroLink Latvia izpilddirektors J\xc4\x81nis Bergs k\xc4\xbcuva par visas grupas izpilddirektoru, nomainot Allanu Martinsonu._NEWLINE_Microlink bija pieaugu\xc5\xa1i zaud\xc4\x93jumi, t\xc4\x81d\xc4\x93\xc4\xbc 2004. gada nogal\xc4\x93 tika s\xc4\x81kta jauna strat\xc4\x93\xc4\xa3isk\xc4\x81 investora mekl\xc4\x93\xc5\xa1ana. MicroLink liel\xc4\x81kie akcion \xc4\x81ri bija: "Baltijas republiku fonds" (26,48\xc2\xa0%), "Baltijas invest\xc4\xabciju fondam" (20,13\xc2\xa0%), Astro holding (14,75\xc2\xa0%), Kentarius (11,9\xc2\xa0%), Normunds Bergs (7,8\xc2\xa0%). Taj\xc4\x81 laik\xc4\x81 MicroLink vis\xc4\x81s Baltijas valst\xc4\xabs str\xc4\x81d\xc4\x81ja 553 darbinieku. Gandr\xc4\xabz pusi grupas apgroz\xc4\xabjuma veidoja Latvijas uz\xc5\x86\xc4\x93mumi, aptuveni 30\xc2\xa0% - Igaunijas un aptuveni 20\xc2\xa0% - Lietuvas._NEWLINE_Akcion\xc4\x81riem nesp\xc4\x93jot vienoties, uz\xc5\x86\xc4\x93mums tika sadal\xc4\xabts._NEWLINE_2005. gada mart\xc4\x81 no MicroLink Latvia tika atdal\xc4\xabta finan\xc5\xa1u un gr\xc4\x81matved\xc4\xabbas risin\xc4\x81jumu izstr\xc4\x81de uz\xc5\x86\xc4\x93mum\xc4\x81 FMS (tagad Visma Enterprise)._NEWLINE_2005. gada maij\xc4\x81 tika pan\xc4\x81kta vieno\xc5\xa1an\xc4\x81s, ka MicroLink p\xc4\x81rvald\xc4\xabt\xc4\x81jsabiedr\xc4\xabbas 95\xc2\xa0% kapit\xc4\x81lda\xc4\xbcu tiks p\xc4\x81rdoti Baltijas valstu telesakaru uz\xc5\x86\xc4\x93mumiem: Igaunijas Elion, Lietuvas  Lietuvos Telekomas (v\xc4\x93l\xc4\x81k TEO LT, tagad Telia Lithuania un Latvijas Lattelekom.  Dar\xc4\xabjums tika pabeigts oktobr\xc4\xab p\xc4\x93c visu tr\xc4\xabs valstu Konkurences instit\xc5\xabciju at\xc4\xbcauju sa\xc5\x86em\xc5\xa1anas.\n_START_SECTION_\nLatvija\n_START_PARAGRAPH_\n2006. gad\xc4\x81 SIA MicroLink Latvia tika p\xc4\x81rd\xc4\x93v\xc4\x93ts par Lattelecom Technology, bet kop\xc5\xa1 2019. gada t\xc4\x81 nosaukums ir T2T.\n_START_SECTION_\nIgaunija\n_START_PARAGRAPH_\n2011. gad\xc4\x81 MicroLink Eesti AS tika apvienots ar Eesti Telekom meitas uz\xc5\x86\xc4\x93mumu Elion Ettev\xc3\xb5tted AS.\n_START_SECTION_\nLietuva\n_START_PARAGRAPH_\n2006. gad\xc4\x81 Lietuvos Telekomas p\xc4\x81rdeva MicroLink Lietuva un Baltijos Kompiuteriu Akademija invest\xc4\xabciju fondam Martinson Trigon._NEWLINE_2007. gad\xc4\x81 MicroLink Lietuva p\xc4\x81rdeva datu p\xc4\x81rraides un datoru apkalpoanas biznesu, turpm\xc4\x81k koncentr\xc4\x93joties uz hostinga, datu centra un serveru apkalpo\xc5\xa1anas pakalpojumiem. 2008. gad\xc4\x81 MicroLink Lietuva tika p\xc4\x81rd\xc4\x93v\xc4\x93ts par Hostex. 2010. gad\xc4\x81  Hostex tika p\xc4\x81rdots TEO LT meitas uz\xc5\x86\xc4\x93mumam Baltic Data Center.'